DISSERTATIO  MEDICA 


1NAUGURALIS 


PESTE 


AUCTORE  GEORGIO  BARCLAY. 


Pestis  vel  Pestilentia  vocabulo  Hebraico 
Pasat ,  spoliare,  vimque  eandem  ac  Xoi^og 
Graecorum  habens,  fere  omnibus  terris  sed 
multo  maxime  solis  ardore  exustis,  a  mundi 
primordiis  semper  notissima  fuit  \  verum 
anne  illa  eadem  cum  Peste  hodierna  fuerit, 
hactenus  in  occulto  latet  $  neque  certa  ex- 
tant  signa  quae  hac  de  re  unquam  dilucide 
docerent  \  ut  luem  autem  ad  iram  Deorum 
Immortalium  referendam,  nullaque  medicina 
sanabilem,  antiquis  eam  apparuisse  constat. 

quaestio  potius  fortasse  curiosa  quam  gravis¬ 
sima  habenda  est ;  neque  ante  Procopii  vel 
Evagrii  scripta  (A.  D.  543)  veram  Pestis 
recentis  historiam  recte  quaerere  oportet. 


DEFINITIO. 

•  ..  :  '  '  V'  ”  'l  *  ‘  r  .  .  C 

% 

Variae  Pestis  species  auctoribus  variis  indi¬ 
cantur.  Medici  Massilienses  an.  1720,  quin¬ 
que  varietates  annumerarunt.  Chenot  de 
septem,  Russelus  de  sex  in  longum  loquitur  ; 
dissertatione  *  autem  de  Peste  Melitensi  re- 
cente,  felicius  ad  tres  limitantur  ;  quin  tertia 
ibi  descripta,  levioribus  tantum  indiciis  ab 
aliis  dignosci  possit,  Pestis  qualis  eo  saltem 
tempore  fuit,  species  mihi  duas  solummodo 
agnoscere  apparuit,  quas  Culleno  ac  Linnaeo 
delineatas  invenias.  Hic  enim  primam,  ille 
secundam  speciem  tantum,  in  definitione  sua 
comprehendit ;  nam  hisce  verbis  Cullenus : 
“  Typhus  maxime  contagiosa  cum  summa 


*  Ed.  Mcd.  and  Surg.  Journal,  April  1814v 

debilitate,  incerto  morbi  die  eruptio  bubo¬ 
num  vel  anthracum/’  At  alio  modo  Lin- 
naeus,  “  Anthraces  aut  bubones  gangrae¬ 
nosi,  febris  synocha  acutissima,  funestissima, 
vertigo,  anxietas,  lipyria.”  Revera  tamen 
parum  variat  speciatim,  nisi  febris  genere 
comitantis,  seu  synocha  seu  typhus  sit  ;  por¬ 
ro  ab  aliis  sub  forma  intermittente  vel  re¬ 
mittente  in  Egypto  occurrere  dicitur,  at  ubi 
tantulum  adhuc  cognitum  est  parum  animad¬ 
vertere  prosit. 


HISTORIA  MORBI. 

Pestis  de  improviso  adoritur,  atque  omni¬ 
um  maxime  morborum  ab  regula  declinat, 
secundum  aegri  aetatem  temperamentumque, 
non  secus  ac  coeli  temperiem  varians,  ali¬ 
quando  cursum  adeo  celeriter  percurrens,  ut 
aeger,  impetu  quasi  repentino  perterritus, 
brevi  sub  ictu  morbi  obruitur.  Sic  quidam 

Peste  affectus,  sexta  deinde  hora  sub  oculis 

* 

Larrei  periit,  exemplumque  magis  adhuc  inso¬ 
litum,  Corcyrae  nuperrime  incidisse  dicitur,* 
quo  hora  post  contactum  tertia,  aeger  ani¬ 
mam  efflavit.  In  iis  ac  similibus  tam  cito 
raptis,  vix  ad  signa  propria  evolvenda  tem¬ 
pus  dari  videtur,  raro  saltem  in  pessimis  ap¬ 
parent  donec  cadavere  livido  morbus  denique 
indicatur.  Fere  nunquam  tamen  adeo  velo¬ 
citer  appropinquat,  sed  miris  saepe  modis 
quasi  levis  ac  inconstans,  ita  ut  scrutinium 
subtilissimum  aeque  ac  providentiam  cautis¬ 
simam  aliquando  omnino  fallat ;  hinc  ante 
omnes  morbus  Proteiformis  jure  nominari  me¬ 
retur  °  dixit  Russelus  se  vix  unquam  in  duo¬ 
bus  exemplis  eadem  signa  vidisse,  neque  re¬ 
vera  ullum  constat  indicium  quod  in  Pestis 
natura  omnino  positum  est ;  etenim  Diemer- 
broeckeo  aliisque  fide  dignissimis  exempla 
sine  febre  proferuntur,  et  tumorum  absenti^ 
omnium  nequaquam  infrequens  est.  His 
praemissis  de  signis  usitatioribus  agendum 
est,  atque  ea,  ut  in  Peste  Melitensi  nota- 

*  Investig.  Senatus  de  Contag.  Pest. 

verim,  maxime  indicabo,  varietates  tantum 
supradictas  exequens,  quod  eo  modo  res  me¬ 
lius  ac  facilius  exponeretur. 

Saepe  horrore  praeeunte  species  prima  his¬ 
ce  indiciis  dignoscitur;  vires  maxime  subi¬ 
toque  collabuntur  ;  vultus  fit  pallidus  vel 
sublividus,  saepe  ferus ;  oculi  miris  in  modis 
turbidi ;  aeger  titubat  et  gressus  infirmus  est ; 
vertigo  ac  stupor  superveniunt  ;  fere  semper 
urget  nausea,  saepe  bilis  vomitus  ;  lingua 
cito  fit  sordibus  obducta,  aliquando  apice  ru¬ 
bro,  sed  parum  plerumque  mutata  ;  dolet 
caput ;  ardent  cum  summa  anxietate  prae¬ 
cordia  ;  pulsus  frequens  est  et  facile  praeter 
solitum  incitatur,  id  quod  saepissime  experi¬ 
endo  didici ;  cutis  arida  et  ardens  vel  su¬ 
dore  splendida  ;  sitis  non  omnino  perpetua 
sed  saepe  graviter  urget ;  comitantur  deliri¬ 
um,  syncope,  coma,  subsultus  tendinum,  &c. 
glandularum  tumores,  maxime  inguinibus,  et 
carbunculi  passim  per  cutem  oriuntur  ;  san¬ 
guis  nonnunquam  ex  naribus  fluit ;  sub  finem 
vibices,  maculae  petechiaeque  sese  osten- 

dunt,  convulsionibusque  aliquando  aeger 
tandem  abripitur. 

Vero  incipit  altera  species  dolore  capitis 
vehementissimo  vixque  tolerando,  cum  verti¬ 
gine  ac  stupore  gravissimo ;  vultus  oculique 
sanguine  suffusi  sunt,  quasi  aeger  Bacchi  sti¬ 
mulis  incitatus  esset;  modoque  loqui  vel  mo¬ 
veri  piget;  pulsus  validissimi,  frequentissimi ; 
sitis  insedabilis ;  alvus  nisi  adsit  diarrhoea 
saepe  pertinaciter  adstricta ;  incertoque,  ut 
supra,  tempore,  erumpunt  tumores  et  exan¬ 
themata. 

Signa  autem  maximi  momenti  sunt  visus 

t 

turbidus  Diemerbroeckei,  cum  stupore  ac  ver¬ 
tigine  ebrietatis  instar,  quae  nemo  qui  mor¬ 
bum  hunc  vidit  nesciat,  nemo  vidit  quin  no- 
tare  oporteat,  ut  fere  in  Pestis  natura  posita, 
quorum  ratio  tamen  satis  in  tenebris  latet. 

Bubones  indicia  morbi  propria  considerari 
debent,  dolore  pungente  et  partis  rubore, 
praecessi,  plerumque  inguine,  aliquando  alis, 
minime  parotide  vel  maxillis  oriuntur.  Ex 
tabulis  Russeli  patet  quod  saepius  inguina 

quam  axillae  afficiuntur  proportione  3  ad  2. 
Ex  novem  legionis  Rollensis  Peste  Melitae 
affectis,  quorum  cura  partim  mihi  commissa 
est,  in  uno  tantum,  nisi  memoria  fallat,  axil¬ 
lae,  in  aliis  autem  inguina  afficiebantur.  Nar¬ 
rat  Jacobus  McGrigor  eques,  se  exemplum 
vidisse  quo  tumores,  inguine,  parotide,  alis, 
glandula  maxillari,  et  sublinguali  eodem 
tempore  apparuerunt.  * 

Docet  Russelus  bubones  certos  Pestis  tes¬ 
tes  habendos  esse ;  atque  in  Aleppi  historia 
narratur,  eos  in  omnibus  occurrere,  nisi  quos 
morbus  subito  corriperet ;  secundum  Meade- 
um,  nunquam  nisi  formis  Pestis  pessimis  de¬ 
sunt  et  hinc  ut  dicitur,  medici  Massilienses, 
anno  1720  judices  fatales !  se  fefellerunt. 

Carbunculi  nequaquam  Pesti  proprii  ha¬ 
bentur  ;  Russelus  tamen,  qui  varietates  quin¬ 
que  descripsit,  dimidium  aegrorum  iis  affec¬ 
tum  esse  asseruit.  A  carbunculo  communi 
parum  discrepant,  nisi  majore  ad  gangraenam 
proclivitate.  Petechiae  nullo  modo  Pesti 


*  Metlical  Sketches. 

propriae  in  variis  morbis  gravibus  occurrunt. 
In  P.  Melitensi  saepe  sese  indicarunt,  et 
praecipue  in  pectus,  pulicum  vestigiarum  in¬ 
star,  prope  finem  plerumque  morbi  emicue¬ 
runt.  Maculae  potius  ut  mortis  praenuntia 
quam  Pestis  signa  habendae  sunt. 


SECTIO  CADAVERIS. 

De  nervorum  vitiis  parum  scalpello  ana¬ 
tomico  in  lucem  prolatum  est,  atque  ad 
morbum  de  quo  sermo  est  explicandum 

vel  sanandum  minime  adhuc  proficit.  In 
exemplo  Larrei  haec  praecipue  notabilia  :• 
omentum  coloris  lutei,  maculisque  lividis 
signatum ;  ventriculus  passim  gangraenosus  ; 
jecur  mole  auctum,  sed  alioquin  sanum 
vesicula  Pelli  atra  et  foetida  distenta  ;  pulmo¬ 
nes  exalbidi  liniisque  nigris  striati  ;  cordis 
auriculae  ventriculique  sanguine  soluto  sub- 
nigroque  repleti  ;  bronchiae  materia  rubida 
spumosaque  refertae.  In  alio  hepar  multo 

mole  ampliatum  erat,  et  vesicula  felli  admo¬ 
dum  distenta,  alia  fere  eadem  indicarunt ;  ali¬ 
quando  praeterea  signa  cerebri  male  se  ha¬ 
bentis  patefacta  sunt,  ejus  vasa  scilicet  san¬ 
guine  referta,  et  seri  in  ventriculis  effusio. 
In  Egypto,  secundum  Doctorem  Price,  glan¬ 
dulae  praecipue  afficiebantur ;  exemplumque 
Jacobo  McGrigor  equite  memoriae  proditum 
est,  quo  glandulae  inguinis  pondus  naturale 
sexduplo  superabant.  Porro  aliis  renes,  intes¬ 
tina,  pulmonesque,  carbunculis  obsessi  com¬ 
perti  sunt. 


DIAGNOSIS. 

Quare  Cullenus  illust.  apertis  quasi  oculis 
inter  Exanthemata  Pestem  posuit,  res  est  de 
qua  ratio  non  facile  reddi  posset.  Inter  febres 
certe  annumeranda  est  $  at  ubi  loci  valde  du¬ 
bito,  neque  nos  praescribere  decet  non¬ 
nullis  autem  nunc  typho  fere  confundi  vide¬ 
tur,  sed  morbo  expertis,  facile,  ut  puto,  dig- 

p> 


10 


DISSERTATIO  MEDICA 


noscatur,  nisi  ipso  fortasse  Pestis  initio,  et 
tunc  Proteo  ipso  mutabilior  fugaciorque,  in 
omnes  se  vertet  formas,  quod  plus  vice 
simplice  notavi,  pariterque  ad  synocham  vel 
typhum  similitudine  accedat  ;  idem  docet 
Swietenius  :  u  Saepe,55  inquit,  <c  sub  larva 
aliorum  morborum  latuit,55  &c.  cc  at  brevi 

a 

post  prodibant  bubones,  certissimi  Pestis 
testes,  et  solitis  stipati  symptomatis,55  *  tur¬ 
bidus  scilicet  visus,  ac  aeger  os  quasi  ebrii 
ipsum  gerens,  subitum  morbi  impetum,  velo- 
cissimumque  ejus  cursum,  &c.  quod  si  Pestis 
tantum  typhus  vehementior  sit,  ut  nonnullis 
putasse  placet,  quare  non  alter  in  alterum 
degenerat  ? 


CAUSAE. 

Tot  tantisque  libris  nuperrime  de  Pestis 
contagio  scriptis,  nunc  ea  tantummodo  max- 


*  Comment.  vol.  v. 

ime  ex  utraque  parte  prolata,  quanta  brevi¬ 
tate  potero,  indicabo.  Et  imprimis  nonnullis 
negatur,  “  Pestis  contagium  antiquis  cogni¬ 
tum  esse,”* *  quod  eruditione  sine  profunda 
facile  refelli  potest.  Nam  ut  medicos, +  et 
philosophos  sileamus,  opinio  quasi  in  ore  est 
omnium  fere  scriptorum  classicorum  quibus 
familiarissime  utimur ;  j  de  eo  autem  impri¬ 
mis  cecinerunt  Ovidius,  Virgilius,  Luere- 
tiusque : 

“  Musaeo  contingens  cuncta  lepore.” 

iff.  '  .  ,  '  '  (  .  .  c'  .  .  (■*’-'  -  ■>  ‘  •  •  ■'  '  f?  *  -V 

Hoc  vero  non  obstante  Pestis  contagium  ex 
artificio  papali  vix  annis  abhinc  trecentis 
ortum  esse  asseritur,  ||  et  medicus  et  poeta 
Fracastorius  contagii  inventor  ac  pater  serio 
quodam  salutatur !  § 

Ab  affirmatione  porro  qua  multum  pen- 


*  Researches  in  the  Levant. 

*J*  Galen  de  Feb.  Aristot.  sect.  i. 
£  Thucyd.  lib.  ii.  Diod.  Sic.  &c? 
jj  Researches  in  the  Levant. 

§  Moseleys  Tracts. 

dere  putatur,  “  nullum  scilicet  morbum  in 
decursu  vitae  recurrentem  contagiosum  esse,” 
parum  probari  possit;  nam  si  magni  recentio- 
ribus  nominis  habeatur  fides,  variola  ipsa 
contagio  carere  ratione  pari  probata  esset ; 
quin  parum  valet  cavillatio,  quoniam  rarissime 
in  eodem  homine  revertitur  Pestis  ;  hoc  enim 
docent  Russelus,  Diemerbroeckeus,  et  Samoi- 
lowitz  qui  nullam  in  Moscovia  reverticulum 
vidit,  et  medicus  Melitae  prim.  ita  loquitur: 
“  A  mia  cognizione  nessuna  persona  ebbe  la 
vera  Peste  piu  dTina  volta.”  *  Porro  eadem 
in  Pestis  historia  Atticensis  a  Thucydido  nar¬ 
rantur.  Sit  ita  autem,  variolam  nunquam 
reverti,  saepissime  Pestem,  sequitur  idcirco 
alteram  contagiosam  esse  alteram  non  ?  Re¬ 
vera  autem  de  rei  praesentia,  tam  tenuis 
quam  contagium  parum  verba  mera  valent, 
neque  negare  vellem,  me  inter  Pestem  Meli, 
tae  grassantem  nonnullos  vidisse,  qui  quan- 
quam  contagio  objecti  morbum  tamen  miris 


*  Researches,  tome  ii. 

evaserunt  modis ;  atque  ego  ipse  contactum 
post  crebrum  ac  liberum,  contagium  omnino 
effugi  ;  tantae  autem  pro  ejus  praesentia 
magnitudinis  testimonium  fuit,  ut  id  existere 
nullo  modo  dubitare  potuissem.  Hoc  impri¬ 
mis  confirmatur,  bonis  separationis  eventis  ; 
morbo  serie  potius  continuata  quam  multos 
simul  homines  adoriente,  testaturque  auc¬ 
tor  *  clarus  omnique  fide  dignus,  se  dum  in 
Egypto  fuerit,  exempla  Pestis  fere  omnia  ad 
unum  indagare  potuisse ;  clade  sine  discri¬ 
mine  maxima  5  praeterea  ex  investigatione 
senatus  recente  videtur  duos  tantum  medico¬ 
rum  compertos  esse  qui  Pestis  contagium 
omnino  denegarunt. 

An  alias  praeter  contagium  causas  ag- 
nosceat  Pestis,  non  adhuc  inter  medicos 
constat,  neque  defuerunt  qui  summa  vi  con¬ 
tenderent,  “  morbos  contagione  ortos  nun¬ 
quam  alio  modo  gigni  t  quod  plane  pro- 


*  M*Grigor’s  Sketches. 

\  Bancroft  on  Yellow  Fever,  et  Sequti. 

batione  caret ;  quis  enim  primas  morborum 
fontes  recludere  potis  est  ?  Jamdudum 
scripsit  Diemerbroeckeus  :  “  Contagium  est 
morbi  primo  soboles,  postea  causa,  nam  qui 
primus  Peste  correptus  fuit,  illam  a  con¬ 
tagio  non  contraxit.”  Neque  aliter  censuit 
Swietenius  :  c<  Non  possumus,”  inquit,  “  du¬ 
bitare  quin  primus  mortalium,  qui  variolis  la¬ 
boraverit,  hunc  morbum  receperit  sine  con¬ 
tagio  ;  si  ergo  semel  potuerit  morbus  hic 
nasci  ab  aliis  quibusdam  causis,  quas  me  ig¬ 
norare  lubens  fateor,  potuit  et  reproduci  a 
similibus,  licet  contagium  desit.”  #  At  nun- 
quamne  de  novo  nascitur  typhi  contagium, 
nunquamne  phagedaena  gangraenosa  ?  Quod 
meo  animo  contagii  theoriam  increati  totam 
subvertere  sat  est.  Praeterea  ex  iis  qui  de 
Peste  Aegyptiaca  scripserint  analogia  saltem 
apparet : 

et  Satis  haec  tellus  nobis  coelumque  mali  fert. 

Unde  queat  vis  immensi  procrescere  morbi.” 


*  Comment.  tom.  v. 

Diodoro  S.,  Thucydido,  Lucretioque  mo¬ 
nemur,  Pestes  temporibus  antiquissimis,  fere 
semper  ad  Aegyptum  ut  fontem  relatos  esse, 
neque  aliter  habetur  adhuc  ubi  maxime  ho¬ 
die  grassatur,  Howardo  narrarunt  medici 
orae  Mediterranii  orientalis,  Pestes  luctuosis¬ 
simas  Aegypti  finibus  exortas  esse,  et  lues 
Melitensis,  anni  1813,  inde  recta  via  cum 
mercibus  importasse  fere  in  universum  crede¬ 
batur.  Larreo  endemica  habetur,  Syriae  or&, 
non  secus  ac  aliis  Aegypti  regionibus,  Alex- 
andria,  Rosetta,  &c.  atque  addit,  “  En  effet 
elle  me  paroit  dependre  de  causes  propres  a 
chacun  de  ces  pays  j”  manifestae  nobis  dicit 
ex  oppidis  male  structis,  cum  vicis  angustis, 
flexuosis,  sordidissimis  ;  malo  incolarum  vic¬ 
tu,  eorum  inertia  ;  cadaverum  animalium  in¬ 
humatorum  putredine,  coemeteriis  apertis  et 
similibus  oriri.  #  Fere  eadem  Jacobo  M‘Gri- 
gor  equite,  Meadeo,  Desgenettes,  t  Salze,  t 


*  Larrey,  Memoire  sur  la  Peste. 

-j-  Histoire  de  1’armee  de  1’Orient. 


1  6  DISSERTATIO  MEDICA 

&c.  notantur ;  cumque  ad  hancce  aeris  inqui¬ 
nationem  accedit  Nili  decrementum,  anni 
tempore  favente,  advenit  auster  (Khamsyn) 
et  flabro  torrido  evolutionem  ejus  lethalem 
efficit.  Ab  hujus  autem  indagatione  Syden- 
liami  absterret  sententia,  6i  At  vero,”  inquit, 
“  quae  qualisque  sit  illa  aeris  dispositio  a  qua 
morbificus  hic  apparatus  promanat,  nos  pari¬ 
ter  ac  complura  alia,  circa  quae  vecors  ac 
arrogans  philosophandum  turba  nugatur, 
plane  ignoramus.”* 

Inter  causas  praedisponentes  multum  ex 
coeli  temperie,  anni  tempore,  statuque  cor¬ 
poris  pendere  videtur.  Russelo  aliisque  mo¬ 
nemur  Pestem  raro  late  per  hyemem  gras¬ 
sari,  magisque  vere,  maxime  mense  Junio 
valere,  in  Julio  labescere,  fere  Augusto  eva¬ 
nescere  ;  verum  in  Aegypto  plerumque  sub 
Junii  finem  quiescit ;  in  Russia  per  hyemem 
grassabatur.  Summa  caloris  atque  frigoris 
Pestem  similiter  extinguere  dicitur,  non 


*  Opera  Sydenh.  sect.  ii.  cap.  ii. 

semper  autem  constat,  in  Peste  enim  Meli¬ 
tensi  coeli  mutationes  minime  valuerunt,  ibi 
Aprile  anni  1813  emicare  coepit,  in  Junio  ac 
Julio  exarsit,  et  Martem  circiter  anni  sequen¬ 
tis  omnino  denique  resedit. 

Russelus  cum  aliis  Idyosyncrasiam  existere 
arbitratur,  quae  contagio  corpus  humanum  ob* 
noxium  vel  aversum  reddat  \  Larreus  phleg¬ 
maticos  quain  alios  minos  a  Peste  alienos  cen- 
suit.  Inter  mentis  pathemata,  metus  proclivi¬ 
tatem  ad  morbum  summam  inducere  dicitur. 

Quo  modo  Pestis  contagio  afficiatur  cor¬ 
pus,  sive  pulmonibus  scilicet,  sive  absorbenti¬ 
bus,  sive  ventriculo,  omnino  in  tenebris  obdu¬ 
citur,  neque  multum  ad  rem  pertinet ;  rati¬ 
one  autem  triplici  agere  videtur,  contactu, 
fomitibus,  atque  aere.  De  primo  ita  loqui¬ 
tur  Bancrofitius,  “  Plague  is  communicated 
by  immediate  contact  only  j”  #  neque  aliter 
putant  magni  plerique  nominis,  cum  quibus 
tamen,  quatenus  ex  usu  proprio  expertus 


*  Essay  on  Yellow  Fever/ 

sim,  minime  consentire  possum.  Quamdiu  in 
fomitibus  contagium  vim  retineat  incertum 
est ;  de  Mertins  Pestem  Massiliensem  boc 
tantum  modo  impertiri  putavit.  De  spatio 
per  quod  transmitti  possit  parum  adhuc  cog¬ 
nitum  est  i  secundum  Itusselum  vix  ultra 
spatium  breve  diffundi  queat.  Intervallum 
ex  contactu  ad  morbi  accessionem  ex  biduo 
usque  ad  triginta  quatuor  dies  variare  dici¬ 
tur  ;  Russelo  nunquam  post  nonum  vel  deci¬ 
mum  diem  sese  ostendere  videbatur,, 

*  5  '  £  -  >  *  i.  $<£.**■*  J  /'  *  A  v *  7  f  .IXJ  ii  , 

PROGNOSIS. 


Ili  morbo  adeo  mutabili  ea  indicare  quae 
spem  vel  periculum  certum  ostenderent  sane 

haud  facile  est  $  dixit  Russelus  nihil  certum 

* 

praedici  posse  \  pulsus  res  fallacissima  est  j 
plerumque  autem  signa  brevi  patescunt  quae 
fere  omnem  spem  deripiunt,  et  vertiginem, 
stuporem,  aspectumque  sublividum  ut  res 
pessimi  ominis  notavi.  Secundum  Larreum 

febris  ac  delirium  incipienti  morbo  exitum 
infelicem  celerem  que  praenuntiunt ;  alii  por¬ 
ro  anxietatem,  ardentiaque  praecordia,  cum 
alvo  citissima,  nec  facile  cohibenda,  mala 
inter  symptomata  ponunt.  Haemorrhagiae 
provectiore  morbo,  tumores  sine  suppurati¬ 
one  mollescentes  vel  livescentes,  bilisque  vo¬ 
mitus  frequens,  periculum  summum  osten¬ 
dunt.  Nonnullis  carbunculi  mala  inter  prae¬ 
sagia  habentur.  Petechiae  ut  lethi  praenun¬ 
tia  pene  inter  omnes  notantur.  Secundum 
Russelum  aliosque,  feminae  gravidae  hocce 
morbo  affectae  raro  mortem  evadunt.  Rur- 
susque  docet  F.  Luigi  de  Pavia,  post  diem 
morbi  nonum  vel  undecimum  aegrum  in 
bona  spe  esse,  plerisque  autem  arbitratur  si 
nullo  signo  malo  diem  5tum  vel  6tum  eva¬ 
serit  minime  timendum  est. 

DE  MORBO  PRAECAVENDO. 

muJo*:f  ~rur^  lAioq  imtonifjd 

Quomodocunque  Peste  Melitensi  res  pri¬ 
mum  se  haberet,  felices  separationis  effectus 
in  clara  denique  luce  apparuerunt.  Sine  mun¬ 
ditia  vero  non  secus  ac  ventilatione  parum 
valet  separatio,  quae  hoc  modo  haud  tantum 

inutilis  sed  etiam  exitiosa  fiat,  vim  enim  con- 

*  % 

tagiosam  quodammodo  in  unum  conflare 
ideoque  incendere  tendit :  nihil  quam  in¬ 
clusionem  arctam  ac  pene  suffocantem  cum 
separatione  idonea  confundere  communius ; 
hinc  aer  perniciosissimus  ac  primam  conta¬ 
gii  scintillam  concipere  aptus,  et  hinc  effec¬ 
tus  secundos  plerique  ad  domorum  reclusio¬ 
nem  in  Peste  Londinensi  tribuerunt.  Ad 
delendum  contagium  acidorum  vapores  plu¬ 
rimum  valere  dicuntur  ;  inter  ea  acidum  mu¬ 
riaticum  et  nitricum  maxime  ad  liocce  mu- 

i-  •  •  -V  •  1 

nus  usurpantur,  haud  multum  autem  de  eo- 

>  •  » 

rum  usu  compertum  habeo.  Praeterea  quos 

Pestis  contagio  esse  objectos,  cavere  oportet, 
ne  intemperantia,  aut  inedia,  aut  timore, 
aut  venere  nimia,  valetudinis  praesidia  con¬ 
sumentur  ;  porro  Russelus  cum  aliis  potum 
vini  modicum  laudat,  Desgenettes  exercita¬ 
tionem  crebram,  vinique  spiritum  modo  exi¬ 
guo  sumptum,  Larreus  vero  cofifeam  bibere  et 
qlcera  aperta  tenere  admonuerunt ;  alii  nisi 
post  fricationem  oleosam,  alii  nisi  veste  cerata 
induti  haud  aegris  accedere  audent;  verum 
talibus  parum  confisus,  quippe  quia  morbo 
saepissime  objectus  sim,  omnia  ac  impunitus 
omisi;  contagio  medio  diu  vixit  valuitque 
Diemerbroeckeus,  “  intrepidus,  plane,”  nobis 
dicit,  “  vivebam,  nec  pericula,  nec  mortem, 
pec  aliud  quidpiam  timens.” 

talcf  gobniJooB  <■ 

CURATIO» 

Exemplis  nuperrime  alio  loco  *  fusilis  pro¬ 
latis,  quaeque  mihi  vidisse  et  quodammodo 
tractasse  contigit,  monemur,  quam  mini¬ 
me  hoc  morbo  conamina  polleant  nostra  j 
hic  igitur  remedia  auctoribus  maxime  lauda¬ 
ta  sat  annumerasse  fuerit. 

De  sanguinis  missione  vix  cum  alio  alius 
sentit.  Sydenhamus  detractiones  plenas 
commendat,  ab  eo  vero  morbus  parum  ex 
usu  cognitus  est;  contra  venaesectio  Diemer- 
broeckeo  damnatur,  ut  fere  ad  exitum  infeli¬ 
cem  viam  sternens.  Russelus  nisi  infirmis 
aut  aetate  senile  vel  infantile  semel  inci¬ 
pienti  morbo  sanguinem  emittere  monuit. 
Dr  Whyte  in  Peste  Aegyptiaca  liberrime 
sanguinem  detraxit,  aegroti  autem  omnes 
perierunt.  Narrat  medicus  prim.  Meliten- 


*  Sir  A.  B.  paulkner  on  the  Plague  at  Malia,  E(L 
M'ed.  and  Surg.  Journal,  April  1814. 

sis  *  hocce  remedium  nonmlnquam  morbi 
initio  profuisse  ;  fere  in  universum  autem 
tunc  spem  defecisse  fertur,  atque  duobus  ex¬ 
emplis  ipse  sine  fructu  expertus  sum.  Apud 
Aleppum,  auctore  Russelo,  medici  omnibus 
eos  advenientibus  atque  in  omni  morbi  stadio 
sanguinem  detrahunt.  Nobis  dicit  Savaresi 
in  eo  spes  ejus  saepissime  delusas  es,se* 
Larreus  cum  opus  esset  cucurbitulas  adhi¬ 
buit,  ait  vero  missionem  sanguinis  generalem 
nisi  plenitudine  maxima  nunquam  esse  ne¬ 
cessariam.  Meadio  laudatur  venaesectio,  de 
ea  dubie  loquitur  A.  B.  Faulkner  eques,  ple- 
rique  secundum  Howardum  orae  Mediter- 
ranii  medici  hocce  remedium  commendant, 
vero  ad  summum  valde  anceps  est. 

Emetica  fere  omnibus  periculosa  habentur, 
quippe  quae  capiti  sanguinis  impetum,  maxi¬ 
me  hoc  morbo  cavendum,  augeant ;  aliquan¬ 
do  vero  apud  Melitam  adhibita  sunt,  sed 
nullo,  ut  accepi,  fructu.  Russelus  sub  morbi 


*  IVRLeans  Rescarches  in  the  Levant, 

initium  aquam  tepidam  usque  ad  vomendum' 
bibere  commonuit ;  et  antimonii  tartras  Lar- 
reo  prodesse  dicitur  $  meo  vero  animo  seni- 
per  aliena  sunt. 

Cathartica  imprimis"  indicantur,  atque  ad 
capitis  dolorem  allevandum  remedia  fere 
sola  mihi  visa  sunt.  Laxantia  et  sales  medif 
apud  Melitam,  neque  parvo  fructu,  in  usu 
communi  erant.  Vanus  alvi  fluxum  ciendi 
timor  Russelum  ab  iis  deterruit,  aliquando 
vero  sales  et  rheum,  haustu  ex  opio  paulo 
post  sumpto,  commendare  audet. 

Diaphoretica  saepe  exhibui  et  exhiberi 
vidi,  nullo  sed  fructu  manifesto ;  atque  Rus- 
seli  opinioni  prorsus  assentior,  sudorem  arte 
elicitum  raro  Peste  prodesse.  Apud  Melitam 
aq.  ammon.  acet.,  theriaca,  et  similia  (cin- 
chona  camphora  ac  acidis  postea  adhibitis) 
inter  communia  erant.  Russelo  diaphoretica 
et  cardiaca  inter  remedia  efficacissima  ha¬ 
bentur.  Sudor  circa  diem  2m,  3m,  vel 
5m,  sponte  profusus  optimam  spem  prae¬ 
bet,  atque  saepissime  morbum  solvit. 

Vesicatoria  frustra  expertus  sum  ;  apud 
Melitam  nisi  glandularum  tumoribus  parum 
in  usu  erant.  Russelo  utilia  esse  in  comata 
dicuntur. 

Hydrargyrus  Peste  Melitensi  paucis  exem¬ 
plis  prodesse  dicitur ;  morbi  autem  cursus 
celerrimus,  saepe  haud  extra  diem  5tum  pro¬ 
ductus,  potius  ejus  usui  adversabatur.  Ve¬ 
rum  in  Aegypto  J.  M‘Grigor  equite,  fructu 
optimo  adhibuisse  videtur.  Calomelane  in¬ 
cipere  solebat,  atque  hydrargyrum  usque  ad 
salivationem  exitu  saepe  felici  tentavit.  Doc- 
tori  McLean  in  calomelane  cum  opio  ac  toni- 
cis  pro  certis  in  Peste  remediis  prorsus  fidere 
lubuit  \  hoc  vero  minime  usu  comprobatum 
est.  Affusio  frigida  saepissime  juvat.  Narrat 
Desgenettes  nonnullos  Peste  laborantes  aeri 
frigido  atque  humido  subito  objectos  omnino 
sanos  fecisse.  Tonica  provectiori  morbo 
plerisque  utilia  habentur.  Doctore  M‘Lean 
nunquam  non  tempestiva  putantur  ;  contra 
J.  M‘G  rigor  eques  stimulantia  fere  omnia 
nocere  asseruit.  Cardiaca  anxietatem  moles- 

tam  submovent ;  acida  plurima  aqua  diluta 
pro  potu  ordinario  in  Peste  fere  ubique  gen- 
tium  usurpantur. 

Bubones  plerumque,  ut  auctor  est  Russe- 
lus,  ad  salutem  ullo  sine  remedio  procedunt, 
cataplasmatis  prout  res  poscit  ad  maturatio¬ 
nem  perducendi  et  postea  siccandi  sunt. 
Larreus  nondum  maturos  scalpello  aperuit. 
De  carbunculis  fere  eadem  notanda,  ut  facilis 
nimirum  puri  exitus  detur.  Dixit  Russelus 
ut  pene  sine  auxilio  sanandi  sint. 


FIXIS. 


Excudebat  C.  Stewart. 


